"Historia on minulle ystävällinen, sillä kirjoitan sen itse." Churchill
Bond-elokuvat ovat tehneet agentti 007:n näyttelijöistä tunnettuja.
Bond. - James Bond.
On yksi poikkeus. Unohdettu James Bond.
Vuonna 1969 köyhä, australialainen automekaanikko sai Bondin roolin.
George Lazenby lähti automyyjän hommista näyttelemään agentti 007:ää.
Pitääkö paikkansa, että valehtelit, jotta saisit roolin?
"Hänen majesteettinsa salaisessa palveluksessa" oli menestys.
Minulla on ilo toivottaa tervetulleeksi uusi James Bond.
Hän sai tarjouksen 6 Bondista ja miljoonabonuksesta, mutta kieltäytyi.
Ainutkertainen tilanne. Kieltäydyit toisen Bondin tekemisestä.
Hänen nimensä on Lazenby, George Lazenby.
Tämä on hänen tarinansa.
Kerrot tarinasi. Mitä voin odottaa? Dramatiikkaako?
Dramatiikkaa missä? - Elämäntarinassasi.
Miten niin? Koko elämäni on ollut yhtä draamaa.
Entä romantiikkaa? - Kyllä.
Komiikkaa? Seksiä? - Hieman.
Huumeita? - Hieman.
Väkivaltaa? - Hieman.
Käänteitä? - Kyllä.
Onko se hyvä tarina?
Riippuu siitä, pitääkö sellaisista tarinoista.
Ensimmäinen muistoni on sairaalasta.
Skalpelli.
Pidä tuota.
Olin kolmevuotias.
Hän on hereillä.
Takaisin nukkumaan.
Munuaisistani löytyi vikaa.
Minut leikattiin 67 kertaa. Minulle jäi puolikas munuainen.
Äidilleni sanottiin, että kuolisin luultavasti noin 12-vuotiaana.
Alitajuisesti osa minusta päätti, että on parasta elää täysillä.
Elämä saattoi päättyä milloin tahansa.
LUKU 1 Elät vain kerran
Varastin auton ensimmäisen kerran kuusivuotiaana.
Mietin kai, että vähästä ajasta pitää ottaa kaikki irti.
Isälläni ei ollut autoa. Olimme köyhiä.
Isoisälläni oli vuoden 1936 Ford. Rakastin sitä autoa.
Hän jätti aina avaimen autoon.
Minun piti ryömiä kojelaudan alle.
Nousin seisomaan ja päästin irti kytkimestä.
Auto lähti pomppimaan kuin kenguru.
Sellaista se oli.
Olin villi "larrikin" ja tein mitä halusin.
Olen ollut sellainen aina.
Vauhtia, lapset. Paikoillenne. Rauhoittukaa. Kynät esiin.
Kuten sanoin, luonnontiedettä on kaikkialla.
Kukaan ei odottanut minusta ihmeitä.
George! Kuuntele!
En ymmärtänyt koulun merkitystä. - Asumme täällä.
Koulu oli todella tylsää. "Pitää opetella tätä maantietoa."
Kiina, Venäjä, Unkari ja Ukraina.
Minua ei kiinnostanut, missä Englanti tai USA on. Asuin Australiassa.
Suurin pilvi on nimeltään Cumulonimbus.
Ketä kiinnostaa luonnontiede?
Mitä, George? - Onko tämä tärkeää elämässäni?
Sellainen oli asenteeni.
George Lazenby! Käytävään välittömästi.
Rehtori Chuck Warner vihasi minua.
Ojenna kätesi. Kämmenet alaspäin.
Hän löi minua ilman syytä.
"Kuka teki tämän? Kuka toi käärmeen kouluun? Taatusti Lazenby. Ulos!"
Kerran toinkin käärmeen kouluun.
Piti keksiä keinoja selvitä päivistä.
Saatoin aiheuttaa hieman hämminkiä.
Aurinko. Osa elämänkiertoa.
Yksi tytöistä huomasi käärmeen. Ei se ollut vaarallinen.
Kerran toin repullisen lepakoita.
Hain viemärirummusta lepakoita. Laitoin ne koulureppuuni.
Avasin repun, ja lepakot lensivät päivänvaloon.
Se oli hauskaa. Kaikki kirkuivat ja säntäilivät sinne tänne.
Se oli näpeille lyömisen arvoista.
LUKU 2 Kohti Pussy Galorea
Eivät ne metkut ja hauskuudet olleet kovin mielenkiintoisia.
Kun täytin 15 vuotta, asiat muuttuivat.
Ajoin eräänä aamuna mäkeä alas.
Näin tytön ottamassa aurinkoa lähellä kotiamme.
June Green. Hän oli 23, ja minä olin 15.
Hänen kehonsa kiehtoi minua.
Esitin, että moottoripyörässä oli jotain häikkää.
Mikä tätä vaivaa? Rengaspaine on kunnossa.
Säätelin pyörää ja katselin häntä.
En tiennyt, miten tyttöä pitäisi lähestyä.
Lopulta hän sanoi: "Mitä tuijotat?"
Sanoin, että pyöräni hajosi.
Pyöräni hajosi.
Voinko tulla sisään? Onko sinulla työkaluja?
Hyvä on.
Yhtäkkiä olinkin hänen päällään.
Tämä on hauskaa, vai mitä? - Toki.
Hyvä. Teenkö tämän oikein?
Kuivanylkytimme keittiön lattialla. - Mitä se on?
Seksiä vaatteet päällä.
Kädet alkavat väsyä hieman.
En tiennyt yhtään, mitä tein.
Housuni menevät ikävästi.
Lopulta hän kutsui minut yöksi.
Muistan ensimmäisen kerran.
Se oli mahtavaa. Yhtäkkiä jokin otti kehoni valtaansa.
Olin kuin avaruudessa. Se oli parasta, mitä olin koskaan tuntenut.
"Hittolainen", minä sanoin.
Luulin, että penikseni oli räjähtänyt.
Nousin autosta, sytytin tulitikun ja katsoin, että kaikki oli tallella.
Oletko kunnossa? - Olen.
Penikseni on kunnossa.
Halusin mennä takaisin autoon ja saada uudestaan.
Kävin hänen luonaan joka ilta.
Mikseivät kaikki tee tätä koko ajan? - Hiljaa!
Sitten opettaja kirjoitti vanhemmilleni, että nukuin tunneilla.
Queanbeyanissa on juhlasali, jossa pidetään aina valmistujaistapahtuma.
Siellä jaettiin todistukset.
Äiti oli tullut mukaan. Luulin, että kaikki saavat todistuksen.
Hyvin harvoin käy niin, ettei joku saa päättötodistusta.
Noin tunti oli kulunut.
George Lazenby ei valmistunut.
Onnittelut vuoden 1954 vuosiluokalle. Hyvää jatkoa.
Olin ainoa, joka ei saanut todistusta.
"Jessus. Enkö saanut edes tätä todistusta?"
Tiesin, ettei minusta tulisi virkamiestä, asianajajaa, lääkäriä-
tai mitään, mihin tarvitaan koulutusta.
Se oli noloa. En välittänyt todistuksesta-
mutta se oli noloa, etten saanut sitä.
Jos ei valmistunut, piti suorittaa koko vuosi uudestaan.
Sitä en aikonut tehdä. Isoisäni hankki minulle työn automekaanikkona.
Siitä ei juuri tienannut. Palkka oli surkea.
Näyttäisit upealta tässä autossa. Hyppää kyytiin. Kuvittele.
Pystyt siihen. Kuvittele.
Ajattelin, että myyjillä oli paljon hauskempaa kuin mekaanikoilla.
Katselin auton alta, kuinka pojat juttelivat tyttöjen kanssa.
Voin istua takapenkille. Voimme kumpikin istua siellä.
Töihin puvussa, lounaalle hienoihin paikkoihin, auto käytössä. Ajattelin:
Mitä minä täällä teen?
Sanoin pomolle, että haluan ryhtyä myyjäksi.
En saanut mitään kaupaksi.
Tätä vanhusta olen korjaillut melkoisen paljon.
Takapenkillä on paljon tilaa. Siitähän te pidätte.
Onko teillä jäykkäkouristusrokotus? Suosittelen.
Paljon eri värejä ainakin. - En ole kiinnostunut.
Ei kannata tehdä hätiköityjä päätöksiä.
Olen täällä, jos muutatte mielenne.
Olin onneton. En saanut kaupaksi yhtä ainoaa autoa.
Näitä saa eri väreissä.
Yksi kaveri oli tullut yliopistosta. Johnny Horton.
Tässä avaimet. Onnittelut, kaunokainen!
Hän myi 30 autoa kuussa eikä tiennyt mitään autoista.
Se sai minut raivon partaalle.
Sitten pomo sai idean.
Hän laittoi minut kurssille, jossa opeteltiin ihmisiin vaikuttamista.
Muistan sieltä yhden asian: "Kuuntele, älä puhu."
Piti kuunnella, mistä asiakas on kiinnostunut, ja puhua vain siitä.
Aloin kuunnella asiakkaita.
Rhonda sanoi: "Entä maalaukset?"
Huomasin, että bensa loppui. Kilpikonnani piti päästä tarpeilleen.
Otan tämän. Kerran Shelly oli purra pikkurillini irti.
Vedin sormen ulos, annoin porkkanan ja kaikki oli hyvin.
Melkoinen juttu.
Myyntini kasvoi 30 autoon kuussa.
Ihastut siihen.
Pomo tiesi, että tunsin autot ja osasin myös myydä niitä.
Hän ylensi minut käytettyjen autojen myyntipäälliköksi.
Lähetystöjen väen piti päästä eroon autoistaan. He tulivat luokseni.
Au revoir.
Do svidanija.
Moro, Raju! Sano terveisiä vaimoille.
En tiennyt sitä silloin, mutta kun pääsin pois sieltä auton alta-
olin askeleen lähempänä James Bondin roolia.
Pyydä ystäviäsi käymään. George Lazenby, myyntipäällikkö.
LUKU 4 Erittäin romanttinen
Minulla meni mukavasti. Myin autoja ja kävin lähetystön juhlissa.
Tulin sivistyneemmäksi. Ymmärsin, miten tyylikkäät miehet toimivat.
Samppanjaa. Teille taitaa maistua.
Minut kutsuttiin eräisiin juhliin. Pukeuduin pukuun.
Juhlissa oli eräs tyttö, joka sai minut sekaisin.
Hänen nimensä oli Belinda, mutta hänellä oli poikaystävä.
Seurasin Belindaa koko illan, ja yritin päästä juttelemaan kahden.
Se kaveri oli koko ajan mukana kuin liimattuna.
Kaviaaria. Se on Royal Belugaa. - Ei kiitos.
Yritin päästä juttelemaan, mutta mies ei jättänyt tyttöä yksin.
Mies odotti vessan ulkopuolella.
Tyttö oli lähdössä. En tiedä, mikä sai minut tekemään sen.
"Anteeksi, mutta vien sinut ulos ensi viikolla."
En tiennyt, kauanko eläisin. Toimeksi siis.
Vien sinut ulos ensi viikolla.
Kumpikin katsoi minua kuin hullua.
He eivät sanoneet sanaakaan.
Sain tietää, missä tyttö työskenteli. Soitin ja pyysin häntä ulos.
Hän sanoi, ettei lähde ulos tuntemattomien kanssa.
Ehdotin sunnuntaipäivää.
Hän oli hammashoitaja.
Mitä? Tullaan. - Hyvä. Hei sitten.
Hän halusi vain lopettaa puhelun. Hän yritti soittaa 20 kertaa ja perua.
Sanoin muille, että jos hän soittaa, en olisi siellä.
Ajoin hänen talolleen sunnuntaina.
Heti kun pääsin sinne...
Mitä luulet tekeväsi? - Kuka olet?
Hänen veljensä kävi päälleni.
Haluatko panna siskoani? Tiedätkö, miltä se tuntuu? Tästä saat!
Yritin päästä irti hänen otteestaan.
Hänen äitinsä tuli ulos. - Päästä hänet, Greg.
Anteeksi, äiti. - Hemmetti.
Odota tässä. Haen Belindan.
Äiti kutsui minut sisälle.
Isä ja toinen mies istuivat olohuoneessa.
Olette varmaankin Belindan isä. Näytätte häneltä. George.
Toiselle sanoin: "Näytätte ihan pääministeri Bob Menziesiltä."
Mies oli Australian pääministeri.
Uskomatonta.
Onko kukaan koskaan sanonut siitä?
Ostin nämä sinulle. Ne ovat hieman kärsineitä. Veljesi...
Nämä ovat ihania. - Minähän sanoin pyytäväni sinua ulos.
Niin teit. - Tässä minä olen.
Niin olet.
Hei sitten, isä ja Bob. Mennään.
Onko hänen nimensä Bob? Mikä sattuma!
Mitä teemme? - Mennään joelle uimaan.
Hän kysyi: "Joelleko?" Sanoin: "Niin. Täällä on hyvä joki."
Halusin olla kahden hänen kanssaan.
Tännekö tuot kaikki tyttösi? - Millaiseksi oikein luulet minua?
Tämä on minulle erityinen paikka. Kävin täällä usein lapsena.
Kaunista, vai mitä? - Niin on.
Täällä saa olla rauhassa ja tehdä mitä haluaa.
Voitko avata nyörin? - Toki.
No mennäänkö?
Ei sinun oikeasti tarvitse uida.
Odota, Belinda.
Ajattelin, ettei hän uskaltaisi mennä uimaan.
Tuletko?-En tarkoittanut, että uisimme oikeasti.
Uimataidot ovat himan ruosteessa. - Tule!
Uidaan jokea pitkin.
Uin hänen peräänsä. Olin juuri luovuttamaisillani-
kun hän sanoi, että jos en pysyisi hänen perässään, emme tapaisi enää.
Eikö olekin mukavaa? - On.
Kaikki sujui hyvin.
Aloimme tapailla.
Meillä oli kolmet iltatreffit. Kolmansilla treffeillä...
Pidän hajuvetesi tuoksusta. - Tuoksuuko hyvältä? Kiitos.
Pidän siitä kovasti.
Juttelin mukavia, kun hän yhtäkkiä sanoi:
"Teemmekö sitä vai emme?"
Sydämeni alkoi takoa. En halunnut pilata juttua.
Nytkö?
Niin.
Ajattelin: "Hän se on. Hän on se oikea."
Yhtäkkiä erektioni katosi.
"Mitä tämä on? Näin ei ole käynyt koskaan."
Onko kaikki hyvin? - Hetki vain. Haukkaan hieman happea.
Seuraavana iltana kävi samoin. Samoin sitä seuraavana.
Halusin lyödä sitä. "Mikä sinua vaivaa?" Niin ei ollut käynyt ennen.
Kenelle sinä puhut? - En kellekään. Tulen pian.
Olin liian rakastunut häneen.
Kun on rakastunut, tulee sellainen pelon tunne. En tiedä, mitä se on.
En tiennyt, mitä tehdä. Hän sanoi:
Entinen poikaystäväni on tulossa kaupunkiin.
Hän oli menossa tanssiaisiin.
Hän kutsui minut armeijan tanssiaisiin.
Jos menet, emme tapaa enää ikinä.
Minun pitää mennä.
Kerron sinulle salaisuuden.
En saanut erektiota.
Menin pubiin ja vedin kännit.
Pistä minut häkkiin ja heitä avain pois.
Heppini ei seissyt. Onko se rikos?
Onko se rikos? Haista paska!
Ajattelin vain Belindaa ja hänen poikaystäväänsä.
Mies oli armeijassa. Siellä ikävystyi helposti.
18-20 vuotiaita poikia. Heillä oli seiväs tanassa jatkuvasti.
Siellä oli kisa, jossa saappaat ripustettiin roikkumaan peniksestä.
He kisasivat siitä, kuka pystyy kannattelemaan eniten saappaita.
Belindan poikaystävä oli mestari siinä kisassa.
Se oli tuskallista.
Join niin paljon, etteivät kaverinikaan puhuneet minulle.
Nojasin baaritiskiin.
Muistan vain, että ovesta tuli vaalea tyttö.
George.
Seuraava asia, jonka muistan, on herääminen aamulla.
Sängyn vieressä oli viesti.
"Olit mahtava. Otin auton. Nähdään lounaalla."
"Mahtava." En muista siitä mitään, mutta sen jälkeen homma toimi.
Olin mahtava.
Rakastuin korviani myöten.
Hän edusti minulle täydellistä naista.
Elämäni oli muuttumassa, sillä hän oli aivan eri tasolla kuin minä.
Minun perheeni eli päivä kerrallaan.
Jos oli huono päivä, seuraavana päivänä ei ollut rahaa.
Hän oli yläluokkaa. Hänen isoisänsä oli kenraalikuvernööri-
joka asui isossa linnassa Sydneyssä. Olimme menossa illallistapahtumaan-
mutta Belindan isä sanoi, ettei minua ollut kutsuttu.
Minun piti siis jäädä odottamaan Belindaa.
Belinda katsoi minua ja isäänsä. "En lähde ilman Georgea."
Jäimme sinne. Mies näki, että pystyin vaikuttamaan Belindaan.
Hän ei pitänyt minusta. Hän rohkaisi tytärtään lähtemään Lontooseen-
pois minun luotani kolmeksi kuukaudeksi.
Minulla oli täydellinen työ ja tyttö, jonka halusin elämääni.
Hän oli kaikkein tärkeintä. Hän vei sydämeni Englantiin.
Ajattelin, että kolme kuukautta on pitkä aika.
Seuraavana päivänä kun hän oli jossain merellä...
Tämä on kamalaa.
...kaikki puhuivat, että tytöt sekoavat, kun he pääsevät merelle.
Hänellä on varmaankin jo joku mies. - Älkää viitsikö.
Aloimme kirjoittaa toisillemme.
Saatoin saada viisi kirjettä päivässä.
Sitten neljä. Sitten kolme.
Sitten kirjeitä ei enää tullut.
Menin valittamaan postitoimistoon.
Heillä ei ollut minulle kirjeitä.
Tiesin, että hänellä oli joku toinen. Halusin saada hänet takaisin.
LUKU 5 Salainen agentti Australiasta
Matkustin laivalla Tilburyyn, Englantiin.
Hyttini oli vedenpinnan alapuolella.
Olin samassa hytissä kolmen brisbanelaisen pojan kanssa.
Se pirun paatti kiersi ensin Australian.
Melbourne, Adelaide, Perth, Singapore ja sitten Delhi.
Sieltä matka jatkui Port Saidiin. Sieltä pohjoiseen ja vasemmalle.
Jokin maa, joka on kai nyt sodassa. Sitten Italia, Marseille, Gibraltar-
ja lopulta Tilbury.
Kun saavuin Lontooseen, odotin näkeväni Belindan.
Olin kirjoittanut hänelle jokaisessa satamassa siitä, missä olin tulossa-
ja kertonut, kuinka rakastin häntä.
Seisoin satamassa kahden laukkuni kanssa, mutta Belindaa ei näkynyt.
Hän ei ollut siellä.
Minulla oli hänen osoitteensa. Kukaan ei avannut.
Odotin talon ulkopuolella pubien sulkemiseen asti.
Kävin välillä pubissa. Laukkuni olivat rappusilla. Hän ei tullut.
Belinda!
Pysäytin taksin ja sanoin, että tarvitsen huoneen.
Kuski sanoi tietävänsä paikan. Minulla oli australialainen aksentti.
Hän vei minut Earl's Courtiin. Huone oli pahuksen ahdas.
Ajattelin koko ajan Belindaa.
Ajattelin, että hän on sängyssä jonkun toisen miehen kanssa.
Oli mahdotonta löytää ketään Englannissa 1960-luvulla.
Silloin ei ollut matkapuhelimia.
Näyttääkö hän tutulta?
Olin tullut pitkän matkan, ja hän oli kadonnut.
Mietin, mitä olin mennyt tekemään.
Kolmen kuukauden kuluttua olin rypemässä itsesäälissä-
kun yksi tuttu kotikaupungistani tuli sanomaan, että oli nähnyt Belindan.
"Mitä?" Sydämeni alkoi jyskyttää.
Sydämeni pysähtyi. Siellä hän oli Oxfordin krikettijoukkueen kanssa.
Hänen poikaystävänsä oli krikettijoukkueen kapteeni.
Jutellaan ulkona.
"Voit kertoa asiasi tässäkin."
Haluan jutella ulkona. - Kuulit, mitä hän sanoi.
Nyrkkini heilahti saman tien. Se oli vaistomaista.
Sisään siitä.
Kun kiersin auton ympäri, hän nousi autosta.
Koko joukkue tuli ulos ovesta.
Saan selkääni, jos jään tähän.
Olin hämilläni, murtunut ja eksyksissä.
En tiennyt, mitä tekisin. Pian minulta loppuivat rahat.
Menin autokauppaan pyytämään töitä.
Olin tajuamassa, ettei suhteesta tulisi mitään.
Olin luopumisvaiheessa. Parin päivän päästä sain kirjeen.
Voisimme tavata platonisesti.
Mitä hittoa se tarkoittaa?
Luulen, että se tarkoittaa tunteellisuutta ja henkisyyttä.
Kuin olisitte samaa mieltä. - En usko, että olet oikeassa.
"Platonisesti." Se on alleviivattu.
Ajattelin, että parempi kuin ei mitään.
Hän sanoi, että voisimme katsella Englantia yhdessä.
Lupasin autojen toimittajallemme viedä auton ilmaiseksi.
Kaukaisin paikka oli Bristol. Se ei ole mikään turistikohde.
Täältä tullaan, Bristol. En malta odottaa.
Hän suostui lähtemään platonisesti.
Platonisesti. Tiedän, mitä se tarkoittaa. En katsonut sitä mistään.
Se sana alkoi ärsyttää minua.
Näytät upealta. - Kiitos.
Ajoimme sinne ja menimme syömään. Haistoin hänen tuoksunsa.
Jäät jälkeen. - Riittää, kiitos.
Juodaan pullo tyhjäksi.
Tuoksu, maku ja kosketus vaikuttaa paljon siihen, paljonko rakastaa.
Jos meno käy vähänkin vilkkaammaksi, täällä alkaa hautajaiset.
Ilta oli oikein mukava. - Niin oli.
Tässä on minun huoneeni. - Ja tässä minun.
Hyvää yötä. - Hyvää yötä.
Nähdään aamulla. - Tehdään niin.
Hän ei tiennyt, että olin varastanut avaimen hänen huoneeseensa.
Odotin, että hän ehtisi mennä sänkyyn ja toivon mukaan riisuutua alasti.
Päätin mennä hänen huoneeseensa ja yllättää hänet.
En malttanut odottaa, että saisin hänet takaisin.
Sitten mahassani alkoi kiertää.
Se oli elämäni pahin ripuli.
Aina kun pääsin ovelle, oli pakko juosta takaisin vessaan.
Peseydyin ja olin taas lähdössä ovelle.
Ei. Nyt ryhdistäydyt...
Se tapahtui kuusi seitsemän kertaa.
Etkö ajatellut luovuttamista jo yhden kerran jälkeen?
En. Peseydyin kunnolla ja toivoin parasta.
Olisi ollut noloa, jos kesken kaiken olisi tullut ruskea yllätys.
Aamiaisella hän sanoi:
Olin aivan varma, että olisit yrittänyt päästä huoneeseeni.
Olet muuttunut.
Mitä voin sanoa? Niin olenkin.
Tämä oli hauskaa. - Niin oli.
Kiitos, että lähdit. - Olen iloinen, että lähdin.
Olimme ajamassa takaisin Lontooseen.
Kylläpä sataa.
Oli pimeää ja satoi vettä.
Päätin, että nyt teen sen. Pysäköin moottoritiesillan alle.
Syleilin häntä. Sitten rakastelimme.
Sen jälkeen huomasin, että hän itki.
Belinda.
Yhtäkkiä hän kääntyi. Nostin käteni, koska luulin, että hän löisi minua.
Rakastan sinua. Rakastan sinua yhä.
Muuta yhteen kanssani. - En voi. Isäni tappaisi minut.
Ei hän olisi siellä. Asunto ei ole tarpeeksi iso.
Pyytäisitkö isäänikin muuttamaan?
Kestäisin häntä, jos tarve vaatisi.
Rakastan sinua. - Niin minäkin sinua.
Platonisesti.
LUKU 6 Rakastettuni
Rakastan sinua kamalasti. - Samoin.
Nähdään illalla.
Mukavaa päivää, kulta!
Hän muutti luokseni. Luulin, että olin päässyt taivaaseen.
Tulin Lontooseen hänen takiaan.
Olin siirtynyt pikkuliikkeestä Mercedes-Benzille Park Lanelle.
Eräänä päivänä liikkeeseen tuli valokuvaaja nimeltä Charles Jenkins.
Katselimme yhtä autoa, kun hän sanoi:
Ostan tämän auton, jos saan ottaa sinusta kuvia.
"No niin. Homo. Kuka muka haluaisi kuvata miehiä?" Niin naiivi olin.
Lähetin Belindan. Mies otti kuvia ja tuli uudestaan luokseni.
Senkin hölmö. Haluan kuvata sinua. - Mitä oikein tarkoitat?
En tiennyt, että miesmalleja oli edes olemassa.
Juuri tuollaisia miehiä etsitään.
Rosoisia miehiä.
Rosoiset miehet ovat muotia. - Niinkö?
Ihanko totta? - Kyllä.
Näytät upealta, George. Vielä yksi. Olet luonnonlahjakkuus.
Sanoitko "headfaces"? - "Headshots", kultaseni.
"Headshots", vai? - Niin. Kasvokuvia.
Hän sanoi, että alalla liikkuu rahaa ja käski viedä kuvat mallitoimistoon.
Ajattelin, että se olisi ajanhukkaa, mutta menin silti.
Odotin puolet lounastauostani. Kukaan ei tullut luokseni.
He tiesivät, että olin siellä, mutteivät tulleet.
Heitin kuvat ilmaan ja häivyin sieltä.
Pian soitettiin. "Tule heti 'The Timesin' rakennukselle."
"Bert Stern, yksi suurimmista valokuvaajista, haluaa sinut."
Hän oli menettänyt miesmallinsa.
Samoissa kuvauksissa olleet vauvat olivat pissanneet hänen päälleen.
Kolmannen kerran jälkeen hän oli häipynyt.
Yhtäkkiä tein mallintöitä.
Hymyä. - Eikö olekin söpö vauva?
Ajattelin, että se oli vain työtä, joten mikäs siinä.
Menikö hyvin? Jopas.
Taitaa olla hätä, vai mitä?
Minäkin sain pissaa päälleni. En välittänyt. Väistelin vauvanpissaa.
Mitä tälle vauvalle on syötetty?
Kolmen kuukauden kuluttua kaikki halusivat minut.
Keskeytän. Kuinka paljon kertomastasi on totta?
Mistä? - Koko tarinasta.
Miten muistaisin sellaista, mikä ei ole totta?
Minusta tuli hetkessä yksi Euroopan ykkösmiesmalleista.
Olin kuvauksissa joka päivä. Minun piti lopettaa työt.
Otan vanhan kunnon...
...puttausmailani.
Olen sivistynyt.
En tiennyt mallintyöstä mitään.
En edes tiedä, mitä mainostan. Viskiä vai tuolia?
Sitten sain Big Fry-työn. Suurin mainosprojekti Lontoossa.
Big Fry tulee kaupunkiin suklaalaatikoiden kanssa.
Se oli hauskaa. Muut olivat lyhyitä, joten moni luuli minua tosi pitkäksi.
Minua ei tunnistettu.
Näin kaikenlaista. Vessan seinässä luki: "Haluan tavata Big Fryn."
Elämäni oli yhtä nousukiitoa. Olin muuttanut yhteen tyttöni kanssa.
Sitten lähdin kuvauksiin Espanjaan kolmen kauniin tytön kanssa.
Juhlat pystyyn.
Kyllä!
Kuvauksissa oli saksalainen tyttö, jonka nimi oli Gundel.
Hän oli Saksan huippumalleja ja hän oli pökerryttävän kaunis.
Onko jokin hätänä? - Ei ollenkaan.
Kaikki on täydellistä.
Eikö olekin?
Mietin, että nyt olen pulassa.
Katso tänne, George.
Keskity.
Ojentaisitko banaanin, George?
Ei sitä. Haluan isomman.
Työskentelimme kaksi viikkoa. Pysyin housuissani.
Sitten lentokentällä hän käveli luokseni ja sanoi:
"Lähden katsomaan äitiäni Menorcalle. Haluatko lähteä mukaan?"
Sanoin, että laukkuni oli jo menossa Lontooseen. Hän sanoi:
"Sääli."
En nähnyt sitä laukkua enää.
Soitin Belindalle ja sanoin, että työt jatkuvat vielä viikon.
Hän sanoi: "Selvä. Nähdään viikon kuluttua."
Kun palasin kotiin...
...hän tiesi, että olin ollut jonkun toisen kanssa.
Hän oli fiksu.
Olin itkenyt hänen peräänsä aiemmin, kun en löytänyt häntä.
Kun löysin hänet, elin unelmaani.
Elämäni oli sellaista, mistä olin uneksinut.
Luulen, että jokin muuttui alitajunnassani.
Olin ollut uskoton tytölle, jonka kanssa elin ja jota rakastin.
Olin surullinen. Siihen loppui suhteeni Belindan kanssa.
LUKU 7 Agentti sinkkunolla
KOLME VUOTTA MYÖHEMMIN
Belinda muutti asumaan isälleen, joka oli silloin Lontoossa.
Se oli erikoista. Olisi luullut, että olisin ollut surun murtama kauan.
Silloin oli toisenlaiset ajat. Motto oli: "Rakastele, älä sodi."
Olin 24-vuotias kaheli australialainen-
ja moniin tyttöihin se vetosi.
Se oli seksuaalisesti elämäni hulluinta aikaa.
60-luvulla naiset olivat yhtä seksiorientoituneita kuin miehet.
He olivat vapautumassa.
Terve. Olen Ken, malli ja näyttelijä.
Tapasin Saksassa Ken Garrityn. Hänkin oli australialainen malli.
Tutustuimme toisiimme hyvin lähinnä naisten kautta.
Mitä teette töiden jälkeen?
Ken ja minä suunnittelimme juuri juhlia. Totuutta ja tehtävää.
Totuus on, että haluamme seksiä, ja sitten annamme teille tehtävän.
Iskin naisia ja vein heitä Kenin asunnolle.
Yhtäkkiä pystyssä oli kimppakivaa.
Teimme sitä kymmeniä kertoja. Joskus jopa pari kolme kertaa päivässä.
Ei aivan. G'day. - G'day.
Sinulla on lahjakas kieli.
Eräänä päivänä iskin tytön ja pyysin häntä teelle Kenin luo.
Toki. - Hyvä.
Joimme teetä, kun hän sanoi: "Minun pitää nyt mennä."
Sinun ei kannata mennä mihinkään. - Miksei?
Ken sanoi: "Laitoin teehesi happoa."
"Laitoin sitä sinunkin teehesi, George."
En tiennyt, mitä happo oli. Ken sanoi:
"LSD:tä. Ettekö ole kuulleet siitä?"
Häneen ei kannattanut luottaa.
Se saa seinät sulamaan. Tuntuu kuin aivot olisivat tulessa.
Mitä te kolme oikein puhutte?
Painan 500 kiloa.
Jalkani ovat polkupyörät.
Näin hengitykseni kulkevan huoneessa ja verhojen liikkuvan.
Mietin: "Luoja. Mitä menit tekemään, Ken?"
Outoa. Pystyn maistamaan värejä.
Taidan mennä sänkyyn. Lähdetkö mukaan?
Makasin sängyllä. Yhtäkkiä katsoin miehen korvaan.
Sanoin: "Kenen korva tuo on?"
En saanut vieläkään selvää. Sitten lensin kattoon.
Katsoin alas ja näin tytön. "Tuon tytön kanssa olen. Tuo olen minä."
Katsoin omaan korvaani. Palasin takaisin kehooni.
Heräsimme seuraavana aamuna. Tyttö pyysi minua viemään hänet pois.
Luulin, että olimme olleet siellä vain tunnin.
Saatoin hänet ulos. Bussipysäkillä oli paljon ihmisiä.
He olivat menossa töihin.
Kaikki tuijottivat meitä. Kysyin:
Mitä te tuijotatte?
Huomasin, että olin alasti. Vaatteeni olivat sylissäni. Sama juttu tytöllä.
Luulimme, että olimme pukeutuneet. Olimme niin sekaisin.
Hups.
Se oli hullua aikaa, mutta asiat kävisivät vain älyttömämmiksi.
Olin Kenin kanssa, ja hän sanoi minulle:
Auta minua huomenna. - Missä asiassa?
Hänen tyttönsä oli tulossa, ja hänellä oli toinen tapaaminen.
Tapaan agentin, jonka olen halunnut tavata kauan. Elokuva-agentti.
Ken teki mallintöitä vain rahan vuoksi. Hän halusi näyttelijäksi.
En voi tehdä ohareita. Hän vie sinut ennakkonäytökseen.
En tiennyt siitä mitään.
Voitko auttaa? - Sopii.
Hienoa. Mahtavaa. - Toki.
Kiitos. - Eipä kestä.
Onko kaikki hyvin, kulta?
Niin huoletonta se oli. Seuraavana päivänä tapasin Maggie Abbottin.
Oletko siis Kenin ystäviä? - Olen. Touhuamme kaikenlaista.
Oletteko te läheisiä ystäviä? - Tapaamme silloin tällöin.
Samoin. Meillä on yhteisiä ystäviä. Yhdistäviä lenkkejä.
En muista elokuvaa, mutta Rolling Stones oli siellä.
Tiedätkö Rolling Stonesin? - Ai että tiedänkö?
Beatleskin oli siellä.
Paul! - Tunnetko Paul McCartneyn?
Tietysti.
He kävivät niissä näytöksissä. Olin hyvin vaikuttunut.
Olen hyvin vaikuttunut.
Istuin kaikkien tärkeiden ihmisten keskellä.
Siellä oli agentteja. Olen kuullut, että moni kyseli, kuka minä olen.
Palasin Pariisiin, jossa asuin. Olin tytöllä, jonka olin juuri tavannut.
Bonjour.
Puhelu oli minulle. Hän ojensi luurin.
Mahdotonta. Kukaan ei tiedä, että olen täällä.-Maggie Abbott täällä.
Kämppikseni oli sanonut, että lähdin yhteen ravintolaan.
Paikan hovimestari kertoi Maggielle, että olin lähtenyt tytön kanssa.
Luulisi, että olisin pitänyt sitä tärkeänä.
Sovit mielestäni yhteen elokuvaan. - Mihin?
En kerro sitä puhelimessa.
Palaa heti Lontooseen, George.
Lopetin puhelun ja jatkoin seksiä sen tytön kanssa. Unohdin koko jutun.
Joitain viikkoja myöhemmin Ken kysyi minulta:
Mitä Maggie halusi? - En tiedä. Hän ei kertonut.
Hän soitteli ympäriinsä.
Mikset soittanut takaisin? - En tiedä. Se oli kai jokin elokuva.
Etsitään hänet käsiimme.
Tämä jäi kesken.
Menimme Maggien toimistolle. Hän pyysi Keniä odottamaan ulkopuolella.
Täällä ollaan. Mitä haluat minusta?
Hän sanoi: "Minusta sovit James Bondin rooliin."
Mitä?
Kysyin: "Millä perusteella?" - Olet itsevarma ja ylimielinen.
Sellaista he haluavat. - Ylimielinenkö?
En tiennyt, että se oli jotain negatiivista.
Käy tapaamassa Dyson Lovellia, joka vastaa roolituksesta.
Mene näyttäytymään hänelle.
James Bond, vai? Bond.
Hän käski mennä näyttäytymään.
Hän ei sanonut, että minun piti livahtaa sinne salaa.
Kävelin vain sisään.
Hei. Tulin tapaamaan Dyson Lovellia. Nimeni on Lazenby, George Lazenby.
Valitettavasti nimi ei ole listalla.
Oletko varma? Maggie Abbott lähetti minut.
Tämä työ on vain liiton näyttelijöille. Kuulutko liittoon?
Tietysti. Olen aina kuulunut. Voit soittaa ja kysyä.
Selvä. - Älä nyt soita. Siellä on aikaista.
Mihin liittoon kuulut? - Suurimpaan.
BAFTAanko? Väärin. Sinun pitää nyt lähteä.
Daniel. Sinun vuorosi.
Mukava nähdä sinua.
Se nainen heitti minut pihalle. Soitin Maggielle.
Sanoin: "Minua ei päästetty sisään." "Sinun pitää mennä sinne", hän sanoi.
Sinun pitää mennä sen tytön ohi. Ole kuin James Bond. Tee kaikkesi.
Näin ne kaverit odottamassa. He näyttivät Sean Connerylta. Minä en.
Lähdin sieltä. Tiesin, että Sean Conneryn parturi oli siinä lähellä.
Parturin jälkeen menin hänen räätälinsä luo.
Haluan puvun, jollaista Sean Connery käyttää. Ehditkö tehdä sen tänään?
Puoli vuotta, ystäväiseni.
Jessus.
Entä tuo? - Se on Conneryn puku.
Se on odottanut siinä kuukausia. Hän on maailmalla kuvauksissa.
Tiesin, että minun haluttiin näyttävän siltä.
Taidankin ottaa vain tuon hatun.
Tuonko? - Juuri sen.
Sain Conneryn puvun. Rolex oli jo, ja tukkani leikkasi hänen parturinsa.
Menin takaisin ja odotin oven takana. Tyttö, joka ei laskenut minua sinne-
kumartui poimimaan jotain. Juoksin hänen ohitsensa.
"Pysähdy!"
Harry. Ei ole helppoa korvata Sean Connerya.
Dyson Lovell jutteli puhelimessa Harry Saltzmanin kanssa.
Löydämme kyllä jonkun. Roger Moore on täysin väärä rooliin. Kuka olet?
Seisoin siinä Rolex välkkyen.
Kuulin, että etsitte James Bondia.
Minulla ei ollut kokemusta näyttelemisestä. Olin automyyjä.
Ei automyyjä tiennyt autoista, mutta niitä kehuttiin ja tehtiin kauppoja.
Täällä on mies, joka sinun pitää tavata.
Tuo hänet tänne. - Selvä. Mennään.
Kun kävelimme kadulla, hän sanoi: "Kerro elämästäsi."
Mitä olet tehnyt? Montako elokuvaa? Missä olet ollut?
Jessus. Kiinassa, Unkarissa, Venäjällä, Ukrainassa.
Keksin maita, joista tarinaani ei voisi varmistaa.
Yksinkertaista. Hän on maahantuoja! Hänen pitää tuoda maahan elokuvia!
Menimme Harryn pelottavaan toimistoon. Hän istui jalat pöydällä.
Hän viittoi minua istumaan hänen jalkojensa eteen. En pidä siitä.
Menin ikkunan eteen ja katselin ulos.
Sinä olet idiootti!
Minun pitää nyt lopettaa.
Kuka sinä olet? Kerro elämäntarinasi.
Mietin: "Luoja. Olin juuri valehdellut silmät päästäni."
Olin hermona. Sanoin: "Kerroin juuri hänelle. Hän voi kertoa."
Hän on työskennellyt...
Hän piti asenteestani. Kaikki muut näyttelijät tottelivat häntä.
...ja Unkarissa. Niin.
Hän kysyi Dyson Lovellilta, missä ohjaaja Peter Hunt oli.
Sveitsissä. Hän etsii kuvauspaikkoja. - Milloin hän tulee takaisin?
Tule tänne neljältä perjantaina.
Se ei onnistu. - Miksi ei?
"Pitää päästä pois. Heille selviää huijaukseni."
"Kuvaan Pariisissa", valehtelin.
Paljonko saat? - 500 puntaa päivässä.
Se oli noin 50 viikon palkka.
Mene Stanley Zippellin luo. Hän antaa sinulle 500 puntaa.
Ole täällä neljältä perjantaina.
Stanley Zippellkö? - Mitä sinä et tajua? Häivy täältä.
En osannut vastata. Sitten soitin Maggielle.
Miten meni?-Sain 500 puntaa, jotta tulisin huomenna.
Älä höpötä. Miten meni? - Minulla on 500 punnan sekki tässä.
Mitä teit? Ei kukaan maksa 500:aa tuollaisesta.
Voin näyttää. Mitä teet illalla? - Kuulemiin, George.
Menin tapaamaan Peter Huntia perjantaina.
Minut lennätettiin Sveitsistä asti tapaamaan sinua.
Hän kihisi kiukusta. Hänen oli pitänyt matkustaa vuokseni.
Mitä sinä olet tehnyt?
En tiedä, miksi tein niin, mutta sanoin:
Peter.
En ole koskaan näytellyt kameran edessä.
Tarkoitatko, ettet ole näytellyt päivääkään?
Hän katsoi minua hetken.
Hän nauroi vatsansa pohjasta.
Olet huijannut kahta miestä, jotka ovat armottomimpia tuntemiani miehiä.
Pitäydy tarinassasi, niin teen sinusta seuraavan James Bondin.
"Hänen majesteettinsa salaisessa palveluksessa."
Aika pitkä nimi.
Peter halusi, että minusta tulisi seuraava James Bond.
Hän vei minut Broccolin ja Saltzmanin luo-
mutta he olivat jo ottaneet selvää taustoistani.
Harry sanoi: "Vie hänet pois täältä!"
Kaikki nauravat meille!
Silloin miesmalleja ei käytetty näyttelijöinä.
Haluan kokeilla häntä. Sinä olet väärässä!
Käyttäydyt kuin pelle. Hänestä tulee uusi Bond!
Hän sanoi, että minua koekuvataan Harryn luona.
Koekuvaamme häntä. Näkemiin.
Koekuvaus, Lazenby, otto yksi.
Siinä katsotaan, miltä näyttelijä näyttää kameran edessä.
Haluttiin nähdä, miten kuvattava liikkuu ja puhuu. Kokelaita oli 300.
Minä kuvasin stunttitehtävää.
Kysyttiin, ratsastanko. Sanoin: "Kyllä."
Minulle tuotiin hevonen, jolla ei ollut satulaa. Hyppäsin selkään.
Ratsastin, kunnes hevonen ei enää jaksanut.
"Osaat ratsastaa", hän sanoi. Sitten minut vietiin altaalle.
Halusin tehdä vaikutuksen, ja sukelsin altaan päästä päähän.
"Ei! Ui pinnalla!" Hän halusi nähdä, kun uin.
Minun piti ensin vakuuttaa Harry ja Cubby, koska olin valokuvamalli.
En näyttänyt, että olin haukkaamassa liian suurta palaa.
Tekisin vain pellen itsestäni.
Eräänä iltana ovelleni tuli mies, jolla oli mukanaan kaunis tyttö.
"Hän haluaa harrastaa seksiä kanssasi." Sanoin: "Mitä?"
Tyttö riisuutui.
Jännä sisustus.
Ryhdyimme hommiin. Mies istui vieressä. Kysyin: "Tuletko mukaan?"
Ajattelin, että hänkin tulisi.
"Ei", hän sanoi. Ajattelin, että mies on perverssi.
On hieman vaikea keskittyä.
Sitten tyttö jo pukeutui ja lähti.
"Olet malli, ja studiolla pelättiin, että olet homo", hän sanoi.
Et kuitenkaan ole.
En tiennyt, että se oli testi. Ajattelin vain, että kävi flaksi.
Tein paljon testejä. Ne kestivät neljä kuukautta.
Ravistettuna, ei sekoitettuna.
Sitten haluttiin tappelukohtaus. Hunt sanoi: "Australialaiset osaavat sen."
Sain harjoitella viisi minuuttia.
Ensin löin ohi, mutta sitten osuin yhtä stunteista suoraan leukaan.
Hän putosi kanveesiin. "Luoja. Mitä minä tein?"
Harry astui miehen yli luokseni. - Valitsemme sinut.
Jo oli aikakin. - Mitä?
Sitten sanoin: "Kiitos paljon."
Harry käski soittamaan äidilleni. Niinpä soitin.
"Hei, poitsu." "Sain James Bondin roolin, äiti."
"Niinkö? Kuule. Ajokorttisi on mennyt vanhaksi."
LUKU 10 Huominen kuolee joskus
Jos minulle olisi sanottu teininä, että minusta tulisi James Bond-
olisin pitänyt sanojaa hulluna. Kaikki halusivat olla kuin Bond.
Hänellä oli kaikkea, mitä mies halusi.
Hän voitti uhkapeleissä, hän sai aina tytön ja hän ampui vihollisia.
Mitä muuta mies voi haluta?
Nimeni on Pussy Galore. - Tämän on oltava unta.
Sain roolin sillä ehdolla, etten puhuisi siitä.
"Lifen" kanteen tulisi kuva-
minusta uutena James Bondina ennen muita lehtiä.
Harry käski minun häipyä jonnekin ja soittaa, kun pääsen perille.
Hän ei halunnut, että lehtimiehet löytäisivät minua.
Niinpä lähdin Etelä-Ranskaan.
Arvaa, kenelle soitin.
Haloo. George? - Belinda.
Sydämeni hakkasi. Kerroin, että olin saanut James Bondin roolin.
Uskomatonta. - Tule tänne juhlimaan kanssani.
Hänen isänsä tuli puhelimeen. - Sinulla kävi kuulemma tuuri, George.
Hän ei pitänyt minusta. Luokkaeroja. Hän oli kasan päällimmäisenä-
ja minä jossain pohjalla. Tuntui, että olin päässyt hänen tasolleen.
Mitä teet tyttäreni kanssa Ranskassa?
En mitään, mitä en ole tehnyt aiemmin.
Sanoiko hän, ettei hän tee mitään, mitä ei ole tehnyt aiemmin?-Sanoi.
Hän hyppäsi koneeseen ja lensi Lontoosta Etelä-Ranskaan.
Sitten Harry soitti minulle.
"Tule takaisin Lontooseen!"
"Huomenna on lehdistötilaisuus."
Mikä hätänä?
Sanoin, että minun pitää palata heti Lontooseen.
Mitä? - Kaikki on yhtä hullunmyllyä.
Kaikki on hyvin, mutta minulle soitettiin. Minua tarvitaan siellä.
Minun on mentävä. - Milloin tulet takaisin?
Huomenna. Viimeistään ylihuomenna. Lupaan.
Lähetin hänet hotellille. Sanoin, että palaan heti kun voin.
Seuraavana tai sitä seuraavana päivänä.
Niin ei käynyt.
Luulin, että pääsisin takaisin pian.
En arvannut, että näkisin hänet vasta monen vuoden jälkeen.
Hän meni naimisiin ja sai lapsia.
Törmäsimme ehkä 20 vuotta myöhemmin.
Elämäni olisi ollut erilainen-
jos olisin palannut.
Hän oli kaunis ja hyvä ihminen.
Minä...
Se oli niitä asioita, kun ajoitus menee pieleen.
Se oli tarkoitettu niin.
LUKU 11 Ravistettuna, ei taivutettuna
Mitä teit ennen tätä? - Olin malli.
Aiemmin olin myyjä ja ennen sitä mekaanikko.
Mikä sai sinut hakemaan roolia? - Ystäväni Maggie Abbott ehdotti sitä.
Herra Hunt. Hän ei ole näyttelijä, ja hänestä tulee kuuluisa näyttelijä.
Ei. Emme tee hänestä näyttelijää vaan filmitähden.
Lehdistöä oli paljon monesta eri maasta.
Siemailin valkoviiniä, polttelin ja juttelin. En tiennyt, mitä tein.
Mikä huolestuttaa eniten tällaiseen miljoonaelokuvaan lähtemisessä?
Toivon, että suoriudun siitä hyvin.
Mietin, mihin hemmettiin olin sotkeutunut.
Lähdimme Sveitsiin. Oli elokuvan kuvausten vuoro.
En ollut aiemmin ollut kuvauksissa. Väkeä oli satamäärin. Oli koptereita.
Se oli todella iso juttu, ja minä olin kaiken keskellä.
Isommissa rooleissa oli vain kokeneita näyttelijöitä
Diana Rigg ja Telly Savalas olivat näytelleet vuosikymmeniä.
Sinua verrataan varmasti Sean Conneryyn.
Miten uskot sen vaikuttavan imagoosi?
Sean Connery loi James Bondin. Miten voisin olla häntä parempi?
Herra..? - Bond. James Bond.
En ole näyttelijä. En ajatellut, että voin olla kuin hän.
Hän loi hahmon oman luonteensa pohjalta.
Tajusin hyvin varhain, että väki halusi nähdä Sean Conneryn version.
James Bond ei voinut puhua australialaisella aksentillani.
Minun piti muuttaa kävelytyyliänikin. Kävelin näin.
Olisin heilunut puolelta toiselle.
Minun piti muuttaa kävelytyyliäni ja puhetapaani.
Nimeni on Bond... - ...James Bond, agentti 007.
Heitätkö martinin? Ravista tai sekoita. Juon sen joka tapauksessa.
Puhevalmentajani pisti minut makuulle ja laittoi tulitikun suuhuni.
Anna tulla.
Se esti liikuttamasta lihaksia, jotka synnyttivät Australian aksentin.
Jopas jotakin. Onpa ihastuttava katto.
Piti kuulostaa englantilaiselta.
Onpa ihastuttava katto.
Moneypenny. Ole hiljaa. Suu kiinni, Moneypenny.
Nimeni on Bond. James Bond.
Kun olin lähdössä, valmentajani sanoi:
Minun käy sinua sääliksi.
"Minuako? Miksi?" "Se on pirunmoinen rooli", hän sanoi.
Elämäsi muuttuu.
Seuraavana päivänä kuvasimme alkua. "Tee kuten Connery."
"Käänny ja ammu." En tiedä, miksi tein niin-
mutta jostain syystä ensimmäisessä otossa polvistuin.
Mitä tuo oli? - Käännyin ja ammuin.
Käskin tehdä kuten Connery. Miksi polvistuit?
Miksi matkia Connerya? Teillä on Lazenby.
Tee se kuten George, joka matkii Connerya. Älä polvistu.
Käännyn ja ammun vain. - Juuri niin. Kuten Connery.
Kirjoita "hupsu". Hän on hupsu poika.
No niin.
Hieman huumoria, vai? - Luulin, että joku oli takanani.
Leikimmekö mekin? Onpa hauskaa!
Yritä käyttäytyä. Tuhlaat omaakin aikaasi.-Kumpi oli parempi?
Lopeta! En jaksa tuota sontaa!
Lopeta pelleily ja tee se oikein.
Luoja. Nyt riitti. Pidetään tauko!
Se oli varoituslaukaus.
Luulin, että tuon takia se veri valuu alas.
Minun elokuvassani käytettiin sitä, jota en saanut tehdä.
Olen todella luova.
Huomenta. Nimeni on Bond. James Bond.
Jossain vaiheessa se alkoi olla hauskaa.
En tiennyt, olinko hyvä vai en. Tein vain parhaani.
Olette hyvin itsevarma. Ehkä voisin ampua teidät jännityksen vuoksi.
Voimme tehdä jotain hauskempaakin.
Työskentelin taitavan porukan kanssa. Telly Savalas, Diana Rigg.
Angela Scoular oli hauska.
Teimme jekun hänelle. Angelan piti laittaa kätensä kilttini alle-
ja kirjoittaa huoneen numero.
Juuri ennen sitä rekvisiittapojat lämmittivät ison makkaran-
ja teippasivat sen sisäreiteeni kiltin alle.
Ilman muuta.
Hän sujautti kätensä sinne-
ja hoiti kohtauksen ilman minkäänlaista reaktiota.
Ryhmä oli ihmeissään.
Angela kuiskasi korvaani: "Sinulla ei ole alushousuja."
Onko jokin hullusti? - Pientä jäykkyyttä vain.
Otto kaksi.
Kaikenlaista hullua tapahtui.
Stunttitappeluja. Roikkumista köysissä.
Veitsenheittäjä ei osunut maaliin. Olin nakellut veitsiä lapsesta asti.
Heitin veitsen sitten itse.
Stuntti sanoi: "Ei George voi hyppiä helikoptereista. Hänhän voi kuolla."
"Kukaan ei ole nähnyt häntä vielä. Voimme hankkia uuden näyttelijän."
LUKU 12 Maailma ei riitä koskaan
Aloin tuntea oloni hyväksi kuvauksissa. Pelkoa en näyttänyt.
Kaikissa on hieman James Bondia. Tai ainakin he luulevat niin.
Uusi James Bond on pitkä, tumma ja komea.
Aloin pitää itseäni tärkeänä.
Hän on upea. - Hurmaava.
En ollut enää malli vaan suuri tähti.
Hän on seksikäs ja itsevarma. Luontainen James Bond.
Elokuvassa oli paljon naisia.
Onneksi, sillä kuvaukset kestivät 9 kuukautta.
Tutustuin heihin. Se oli kuin...
Kenestä aloittaisin?
Eräänä aamuna avasin oven. Tytöt olivat tuoneet oveni taakse nuken.
"Hänen kanssaan et ole vielä ollut, George." Totta.
Piditkö hauskaa? - He pitivät hauskaa kanssani.
En tiedä edes nimeäsi. - Kerron itsestäni kaiken myöhemmin.
Garçon, un... café... Vielä kuppi kahvia. Hyvä poika.
Olin vapaapäivänäni kahvilassa. Yhtäkkiä ikkunassa oli paljon väkeä.
He sanoivat muille: "Tuolla on uusi James Bond."
Sellainen nousi päähän.
Olin hakemassa päivärahaani. Se oli 100 dollaria viikossa.
Miksi vain 100 dollaria? Paljonko toinen saa?
"1 000 dollaria viikossa." Katsoin Harrya ja sanoin:
Minähän teen samaa kuin hänkin. - Hyvä on. 1 000 dollaria viikossa.
Itsevarmuuteni toimi. Muut yrittivät vain nuoleskella-
mutta minä sanoin, mitä halusin.
Sanoin: "Peter, tämä oli viimeinen stunttini."
Sain lentää yksityiskoneella.
Otin yhden tytöistä mukaani.
Taitaa olla hieman turbulenssia. Ei hätää. Pidän sinusta huolta.
Onko nyt parempi?
Lähdin johonkin joka ilta.
Sanoin: "Käske häntä leikkaamaan hiuksensa."
Join vähintään pullon vodkaa päivässä.
Mietinkin jo.
Lisää!
Poltin ruohoa jatkuvasti.
Menin aina nukkumaan vasta kolmelta tai neljältä aamulla.
Kuuluisuus on kiehtova kokemus. Se muutti elämäni monessakin mielessä.
Minulle maksettiin, että ilmaantuisin ihmisten juhliin.
Ei se minusta johtunut vaan James Bondista.
James Bond ilmaantui niihin juhliin, ei George Lazenby.
Käsititkö sen silloin? - En täysin.
Luulin olevani jotain, kunnes matto vedettiin jalkojen alta.
LUKU 13 Päätökset ovat ikuisia
Jos luulet tuntevasi Bondin, olet väärässä.
Tämä Bond on erilainen.
Lazenby, George Lazenby. Erilainen Bond.
Elokuva oli tulossa ensi-iltaan. En ollut nähnyt sitä.
Olin kai tehnyt hyvää työtä. Minut haluttiin kuuteen seuraavaan Bondiin.
Elokuva on mahtava kassamenestys.
USA:ssa Lazenby on äänestetty vuoden lupaavimmaksi tulokkaaksi.
Kuvasimme elokuvan, mutten allekirjoittanut sopimusta.
Ian Allis oli heidän kimpussaan.
"Miten voitte antaa hänen kuvata elokuvan loppuun ilman sopimusta?"
Minua piti yrittää taivutella.
Allekirjoita se pirun sopimus!
Se oli orjasopimus. Määrättiin, miten pukeutua, mitä saa tehdä ja mitä ei.
Yksinkertaista. Laita nimi alle ja olet rikas.
Mitä tässä on?
Harry tarjosi miljoonaa dollaria pöydän alta...
Kyllä.
...jotta allekirjoittaisin.
Managerini sanoi: "Älä välitä. Eräs Clint Eastwood saa 500 000 dollaria."
"Voit tienata kuudessa viikossa miljoonan."
Siitä vaan.
Minun pitää miettiä asiaa. - Olet idiootti. Ihan oikeasti.
Mitä miettimistä tässä on?
Hän häipyi. Jos en muuttaisi mieltäni miljoonasta, mitä he voisivat tehdä?
Hän näyttää tietävän mitä tahtoo. Hän pitää kiinni yksilöllisyydestään.
Hän ei suostunut ajamaan partaansa ensi-iltaan.
Kasvatin parran, jottei minua tunnistettaisi.
Muistan erään puhelun.
Älä tule ensi-iltaan partaisena. Se parta pilaa kaiken!
Etkö tajua? Bondilla ei ole partaa, senkin hippipaskiainen!
Menin ensi-iltaan parta ajamatta.
Siellä oli kuninkaallisia. Minut tunnistettiin ja minua kuvattiin.
Tapasin kuninkaallisia.
Tuottajat eivät halunneet minua sinne, mutta pidin heitä otteessani.
Elokuva oli jo kuvattu, enkä ollut allekirjoittanut sopimusta.
Kun elokuva oli valmis, maksoit PR-matkasi USA: han itse. Miksi?
Periaatteen vuoksi. Olin luvannut lähteä USA: han. Odotin sitä kovasti-
mutta parran ja pitkän tukan takia en saanut lähteä. Piti näyttää Bondilta.
Uusi James Bond. Toivottakaa tervetulleeksi George Lazenby!
Useimmat halusivat nähdä uuden James Bondin. Hänestä pidettiin.
Sanoin: "Kaikki ymmärtävät, ettei James Bond ole oikea henkilö."
Silti haittaa, jos en ole ajanut partaani kuukauteen.
Tervetuloa. Bondilla ei ole partaa. Onko sinulle parta elokuvassa?
Ei ole. Nythän en ole elokuvassa. Olen taas George Lazenby.
Olisi pitänyt olla aina kuin Bond.
Jatkatko Bondin roolia kameroiden ulkopuolella?
En. Kuten sanoin, James Bond on vain roolihahmoni.
Kukaan ei voi elää siinä roolissa.
James Bondina oleminen oli kovaa hommaa.
James Bond on hyvää viihdettä, mutta ei sellaista tapahdu oikeasti.
Itselleen on oltava rehellinen.
Se ei ole helppoa kaiken sen keskellä.
Vieraanani on mies, jonka tuntevat pian kaikki.
Hän on hypännyt James Bondin rooliin.
Tervetuloa, George Lazenby.
"David Frost Show'n" jälkeen menin Johnny Carsonin vieraaksi.
On vaikea kuvitella, että sellaista voi tehdä joku-
joka on tervejärkinen. Hän kysyi, millaista oli olla James Bond.
Se oli hauskaa, mutten halua tehdä sitä enää.
Sinun pitäisi istua tässä. Se oli hauskaa.
Kaikki nauroivat.
Hyvä heitto. Se oli kai vitsi. Et kai ole tosissasi?
Olen hyvin tosissani.
Kieltäydyin siitä kaikesta.
Seitsemän elokuvaa, miljoonabonus, ja minä sanoin "ei".
Menetät paljon rahaa. Oletko koskaan ajatellut, että muuttaisit mielesi?
Uskon, että pärjään. Etsitkö uutta autoa?
Toivotan sinulle kaikkea hyvää. Olet itsevarma ja hurmaava nuorukainen.
Hyvät naiset ja herrat, George Lazenby.
En osannut selittää-
miksi tein sen tai mitä ajattelin tai tunsin.
En tiedä vieläkään, miksi tein sen.
Sydämessäni ei ollut oikea tunne. Se oli oikea ratkaisu.
Se oli vaisto. Sisäinen ääni.
Seurauksilla ei ollut väliä.
Jouduin mustalle listalle. En päässyt kuvauksiin.
Viisi vuotta Bondin jälkeen minuun ei juurikaan enää kiinnitetty huomiota.
George-parka. En tiedä, mitä hän nykyään tekee. Hän on itse syypää-
uransa kuihtumiseen filmitähtenä.
Nimestäni tuli vitsi.
Legendaarinen, koska hän näytteli Bondia kerran.
Benedictus XVI halusi olla Vatikaanin George Lazenby.
Johannes Paavali II oli Sean Connery.
Tunnettu huono päätös.
Sellaista on kuuluisuus.
Minulla oli tapana käydä joskus Dorchester-hotellissa illallisella.
Soitin ja sain parhaan pöydän.
Eräänä päivänä pöytiä ei sitten enää ollutkaan vapaana.
Soitin uudestaan ja esittäydyin Cary Grantiksi.
"Olisiko pöytää neljälle?" "Toki, herra Grant."
Menin sinne ja sanoin: "Cary Grant soitti. Hän ei tulekaan."
Halusin hieman kujeilla.
"Judy. Cary Grant täällä."
Mietitään sitä aikaa. Olet saanut paljon kritiikkiä.
Oliko se aika kaiken sen arvoista? - Oli minusta. Toivon niin.
Olen aina tehnyt niin kuin omasta mielestäni on oikein.
Aina en tehnyt oikein, mutta silloin se tuntui siltä.
Olisi pitänyt tehdä kaksi elokuvaa ja osoittaa, etten saanut potkuja.
Se oli virhe, mutta sellainen minä olen.
Monien mielestä siinä ei ole järkeä ja olen hullu.
Olen kuitenkin elänyt niin kuin olen halunnut.
Toisinaan kadun sitä, että erosimme Belindan kanssa.
Hän opetti, mitä rakkaus on.
Hän opetti, miten rakastetaan.
Sellaista ei voi jäädä murehtimaan liikaa.
Eikö sinua mietitytä se, että kieltäydyit jättiomaisuudesta?
Tavallaan kyllä. Taloudellinen turva on tärkeää-
mutta en ole koskaan ollut kovin rikas-
ja uskon pystyväni tienaamaan elantoni.
Olisitko mieluummin stereotyyppinen James Bond vai automyyjä?
Automyyjä.
Bondiksi pääseminen ei ollut päämääräni.
Lazenby katuu päätöstä joskus mutta on jättänyt James Bondin taakseen.
Menin naimisiin, sain lapsia. Menestyin kiinteistöalalla.
Päädyin motocrossin pariin. Olin haaveillut kisoista.
Monen on vaikea käsittää sitä, mutta eläminen omien ehtojen mukaan-
on paljon täydellisempää elämää.
Parasta on se, että tuntee itsensä ja on oma itsensä.
En ehkä ole mitään suurta, mutta olen aito.
Seuraava vieras on ehkä kiistellyin valinta James Bondin rooliin.
Hän sai roolin Sean Conneryn jälkeen-
eikä ollut edes oikea näyttelijä. Hän teki elokuvan-
jota jotkut pitävät parhaana Bond-elokuvana. George Lazenby!
Olen ylpeä elämästäni.
Minulla oli onnea. Minun ei uskottu elävän kuin 12-vuotiaaksi.
Nyt olen 76-vuotias, ja olen tehnyt enemmän kuin osasin odottaa.
Viihdyin mekaanikkona, myyjänä, mallina ja James Bondina.
Olen iloinen, että menin naimisiin ja sain lapsia.
Kaikki ovat olleet mahtavia.
En keksi mitään, mitä muuttaisin.
Olisin voinut ottaa enemmän kauniita naisia ympärilleni. Ei se mitään.
Mistä toivot elämäsi muistettavan?
Hyvä kysymys.
Kerro, mitä olet tehnyt.
Haluaisin, että ihmiset tietäisivät, että muiden odotuksia voi uhmata-
ja että oman tarinansa voi kirjoittaa itse.
Suomennos: Eino Ajo BTI Studios